Trtična kost
Trtična kost, trtica ili repna kost (latinski: coccygis) jest savijena, polusavitljiva kost u donjem kraju kičme (kičmenog stuba). Kod majmuna i ljudi, predstavlja zakržljali rep. Trtica se sastoji se od tri do pet sukcesivno nanizanih manjih repnih (koksignih) kičmeni pršljenova. Prvi je relativno dobro definirani pršljen koji je povezan s krstačnom kosti, a posljednji predstavlja mali koštani nodul ili čvor. Kičmena moždina završava se upravo iznad trtice. Kod mladih odraslih osoba, trtični pršljenovi međusobno se spajaju, a u kasnijem životnom dobu, trtica se može spojiti s krstačnom kosti. Odgovarajuća struktura kod drugih kičmenjaka, kao što su ptice, također se može nazvati trticom.